 ذكر موقع اذاعة كادينا الاسبانية، أن امراة من قرطبة تزوجات مواطن مغربي عن بعد، حيث تم عقد مراسيم الزواج المدني بيناتهم ف حفل افتراضي بعد 10 أشهر من العلاقة الافتراضية ديالهم. وأضاف الموقع ذاته، أن هاذ الارتباط هو أول زواج عن بعد يتم اجراؤه ف مقاطعة قرطبة، حيث اعطى الزوجان الموافقة ديالهم اللي تم توثيقها في السجل المدني من خلال لايف ب البورطابلات بين اسبانيا والمغرب. وقالت الشابة اللي من أصل لاتيني، لموقع “كادينا 3′′، أنها كانت دايما مهتمة بالثقافة العربية وتلاقات مع راجلها من خلال الاتصالات المتبادلة على الشبكات الاجتماعية وعجبها وبان ليها انه شخص محترم للغاية، وأضافت انها معندهاش مع الافكار والاحكام المسبقة وقرات على الاسلام واقتنعات بيه وسلمات وكتبغي راجلها بزاف وكتوقع انها تنتقل للمغرب باش تعيش معاه وعندهم بجوج خطط ومشاريع مستقبلية. 
الزواج زمن “كورونا”. صبليونية تزوجات بمغربي عن بعد